LANNA บวก 3% โบรกเชียร์ซื้อเป้า 26 บ. ลุ้นกำไรปีนี้นิวไฮแตะ 1.95 พันลบ.
LANNA บวก 3% โบรกเชียร์ซื้อเป้า 26 บ. ลุ้นกำไรปีนี้นิวไฮแตะ 1.95 พันลบ. พ่วงปันผลยีลด์สูง 10%
LANNA บวก 3% โบรกเชียร์ซื้อเป้า 26 บ. ลุ้นกำไรปีนี้นิวไฮแตะ 1.95 พันลบ. พ่วงปันผลยีลด์สูง 10%
14 มิ.ย. 2565

ผู้สื่อข่าวรายงานว่า วันนี้(14 มิ.ย.2565) บริษัท ลานนารีซอร์สเซส จำกัด (มหาชน) หรือ LANNA ณ เวลา 11:55 น. อยู่ที่ระดับ 21.10 บาท บวก 0.70 บาท หรือ 3.43% ด้วยมูลค่าซื้อขาย 201.80 ล้านบาท

บล.จีเอ็มโอ-แซด คอม ระบุในบทวิเคราะห์(17 พ.ค.65)ว่า คาดว่าแนวโน้มผลการดำเนินงานของ LANNA ในไตรมาส 2/2565 จะมีการเติบโตเทียบไตรมาสก่อนหน้าจากไตรมาส 1/2565 ทำจุดสูงสุดใหม่ เนื่องจาก ค่าเฉลี่ยราคาถ่านหิน ICI ที่ยังอยู่ในระดับสูงหรือ เฉลี่ย OTD อยู่ที่ 93.8 เหรียญฯต่อต้น (โต 15.7% เทียบไตรมาสก่อนหน้า และ โต 79% เทียบช่วงเดียวกันของปีก่อน) และรัฐบาลอินโดฯไม่ มีการออกเกณฑ์ห้ามการส่งออกถ่านหินหลังจากที่เหมืองถ่านหินในประเทศสามารถส่ง มอบถ่านหินไปยังโรงไฟฟ้าได้ตามสัญญาที่ 25% ของถ่านหินทั้งหมด
เนื่องจากกำไรสุทธิไตรมาส 1/2565 ที่ได้รายงานออกมา คิดเป็นกว่า 36% ของประมาณการปี 2565 เดิม ประกอบกับแนวโน้มผลการดำเนินงานที่น่าจะดีขึ้นในช่วงที่เหลือของปี เป็น ผลให้ปรับประมาณการกำไรปี 2565-2566 ขึ้นปีละ 14% และ 5% ตามลำดับ จาก การปรับสมมติฐานราคาถ่านหิน ICI เฉลี่ยขึ้นเป็น 85 และ 65 เหรียญฯต่อตัน ตามลำดับ โดยรวมคาดกำไรสุทธิของ LANNA ปี 2565 เติบโต 23.9% เทียบช่วงเดียวกันของปีก่อน ทำจุดสูงสุดใหม่ที่ 1,952 ล้านบาท
โดยราคาเหมาะสมของ LANNA ปี 2565 ภายใต้ประมาณการใหม่ ซึ่งวิธี Prospective PER จากค่าเฉลี่ยย้อนหลัง 3 ปี -1.0 SD ที่ 7.0 เท่า สะท้อนความเสี่ยงรอบด้าน อาทิ สงคราม รัสเซีย-ยูเครน ที่อาจกระทบต้นทุนของบริษัทฯในหลายๆด้าน ได้ราคาเหมาะสมที่ 26,00 บาท มี Upside สูงถึง 42.0% คาดหวังปันผลปีนี้ได้สูงกว่า 10% ปรับคำแนะนำเป็น “ซื้อ”